b'\n_START_ARTICLE_\nSmith-laite\n_START_PARAGRAPH_\nSmith-laite on kuntosalilaite, jossa levytanko liikkuu yl\xc3\xb6s ja alas kiskojen varassa. Sill\xc3\xa4 voidaan suorittaa samoja liikkeit\xc3\xa4 kuin vapaalla levytangollakin, esimerkiksi jalkakyykky ja penkkipunnerrus. Joidenkin liikkeiden, kuten hauisk\xc3\xa4\xc3\xa4nn\xc3\xb6n suorittamiseen laite ei kuitenkaan sovellu._NEWLINE_Smith-laitteen k\xc3\xa4ytt\xc3\xb6 on aloittelijalle usein helpompaa kuin vapaalla tangolla harjoittelu. Pidemm\xc3\xa4lle ehtineet voimailijat pit\xc3\xa4v\xc3\xa4t kuitenkin usein vapaalla tangolla tehtyj\xc3\xa4 liikkeit\xc3\xa4 parempina, sill\xc3\xa4 ne kehitt\xc3\xa4v\xc3\xa4t paremmin koordinaatiota, ja niiss\xc3\xa4 tangon liikerata on luonnollisempi.'